Document ID: 32005D0515

ΑΠΌΦΑΣΗ ΤΗΣ ΕΠΙΤΡΟΠΉΣ
της 14ης Ιουλίου 2005
για τροποποίηση της απόφασης 2004/292/ΕΚ σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ
[κοινοποιηθείσα υπό τον αριθμό Ε(2005) 2663]
(Κείμενο που παρουσιάζει ενδιαφέρον για τον ΕΟΧ)
(2005/515/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με σκοπό την υλοποίηση της εσωτερικής αγοράς (1), και ιδίως το άρθρο 20 παράγραφος 3,
την οδηγία 92/438/ΕΟΚ του Συμβουλίου, της 13ης Ιουλίου 1992, για τη μηχανογράφηση των κτηνιατρικών διαδικασιών εισαγωγής (σχέδιο Shift), για την τροποποίηση των οδηγιών 90/675/ΕΟΚ, 91/496/ΕΟΚ και 91/628/ΕΟΚ, της απόφασης 90/424/ΕΟΚ και για την κατάργηση της απόφασης 88/192/ΕΟΚ (2), και ιδίως το άρθρο 12,
Εκτιμώντας τα ακόλουθα:
(1)
Η απόφαση 2004/292/ΕΚ της Επιτροπής, της 30ής Μαρτίου 2004, σχετικά με την εφαρμογή του συστήματος TRACES και την τροποποίηση της απόφασης 92/486/ΕΟΚ (3) προβλέπει την ενσωμάτωση όλων των κοινών κτηνιατρικών εγγράφων εισόδου για τα προϊόντα στο σύστημα TRACES από την 30ή Ιουνίου 2005.
(2)
Σημειώνεται ότι υπάρχει καθυστέρηση στη διάθεση του απογραμμικού (off-line) συστήματος απόκτησης δεδομένων, το οποίο αποσκοπεί στην αντιμετώπιση της τεράστιας αύξησης του σχετικού φόρτου εργασίας, και στην ανάπτυξη της διεπαφής που θα επιτρέπει την επικοινωνία των εθνικών συστημάτων με το TRACES.
(3)
Η κατάρτιση διαμετακομιστών από τα κράτη μέλη, προκειμένου αυτοί να συμμετάσχουν ενεργά στην ενσωμάτωση των δεδομένων στο σύστημα TRACES, θα απαιτήσει ορισμένο χρόνο.
(4)
Επομένως, πρέπει να μετατεθεί η ημερομηνία της απόφασης 2004/292/ΕΚ κατά την οποία καθίσταται υποχρεωτική η καταχώριση όλων των κοινών εγγράφων εισόδου για τα προϊόντα.
(5)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 3 παράγραφος 3 της απόφασης 2004/292/ΕΚ, η ημερομηνία «30 Ιουνίου 2005» αντικαθίσταται από την ημερομηνία «31 Δεκεμβρίου 2005».
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 14 Ιουλίου 2005.

Labels: 12
6